text: Tvey farmaskip afturat farin úr Ukraina
text: #000001
text: Skipini Sacura og Arizona fóru í morgun úr ukrainskum havnum við ávikavíst sojabønum og mais – Tey eru ávegis til Italia og Turkalands
text: #000002
text: Í morgun fóru tvey farmaskip afturat úr Ukraina við korni, upplýsir turkiska verjumálaráðið sambært Ritzau.
text: #000004
text: Tað eina skipið, ið nevnist Sacura, fór av havnini í Juzjne, ið liggur vestanfyri Odessa. Skipið, ið hevur 11.000 tons av sojabønum í lastini, er ávegis til Italia.
text: #000005
text: Hitt skipið, ið nevndist Arizona, fór úr Tjornomorsk við 48.450 tons av maisi. Skipið er ávegis til Turkalands.
text: #000006
text: Í gjár fóru fýra farmaskip úr Ukraina, og leygardagin kom eitt útlendskt farmaskip til Ukraina fyri fyrstu ferð, síðan kríggið byrjaði 24. februar. Talan var um eitt skip, sum er skrásett í Barbados.
text: #000007
text: Fyri einari viku síðani fór fyrsta farmaskipið úr Ukraina við korni, eftir at avtala um útflutning varð komin í lag millum Russland og Ukraina – við hjálp frá Turkalandi og ST.
text: #000008